paragraph_text: Sociologija religije grana je sociologije koja se bavi proučavanjem vjerovanja, socijalne strukture, povijesnog razvitka, tema i uloga religije u društvu. U sociologiji religije ističe se bitna uloga religije u gotovo svim društvima na Zemlji danas i tijekom cjelokupne povijesti. Religijski sociolozi pokušavaju objasniti utjecaje društva na religiju i religije na društvo, odnosno njihovu međusobnu povezanost.